PATVIRTINTA

Jonavos ,,Neries “pagrindinės mokyklos

direktoriaus 2022 m. lapkričio 10 d.

įsakymu Nr. V-204

**JONAVOS ,,NERIES“ PAGRINDINĖS MOKYKLOS**

**PAILGINTOS DIENOS GRUPĖS VEIKLOS**

**APRAŠAS**

**I SKYRIUS**

**BENDROSIOS NUOSTATOS**

1. Pailgintos dienos grupės veiklos aprašas (toliau – Veiklos aprašas) reglamentuoja Jonavos ,,Neries“ pagrindinės mokyklos (toliau – Mokykla) pailgintos dienos grupių (toliau – Grupė) veiklą.
2. Pailgintos dienos grupės savo veikloje vadovaujasi Lietuvos Respublikos Konstitucija, Lietuvos Respublikos Švietimo įstatymu, Jungtinių Tautų vaiko teisių konvencija, Priešmokyklinio ir pradinio ugdymo samprata, Jonavos ,,Neries“ pagrindinės mokyklos nuostatais, Jonavos rajono savivaldybės tarybos 2017 m liepos 27 d. sprendimu ,,Dėl pailgintos dienos grupės paslaugų teikimo Jonavos rajono savivaldybės bendrojo ugdymo mokyklose“ (šio sprendimo papildymais), kitais mokyklos veiklą reglamentuojančiais norminiais aktais.

**II SKYRIUS**

**MOKINIŲ PRIĖMIMAS IR GRUPIŲ FORMAVIMAS**

1. Grupes gali lankyti:

3.1. priešmokyklinio amžiaus mokiniai, kai priešmokyklinis ugdymas patvirtintas 4 val. per dieną;

3.2. 1–4 klasių mokiniai.

1. Į grupes, priešmokyklinio amžiaus vaikai ir 1–4 klasių mokiniai priimami tėvams (globėjams, rūpintojams) pateikus rašytinį prašymą. Tėvų prašymai registruojami (1 priedas).
2. Mokinių priėmimas į grupę įforminamas mokyklos direktoriaus įsakymu.
3. Sudaroma pailgintos dienos grupės paslaugos teikimo sutartis tarp mokinių tėvų (globėjų, rūpintojų) ir mokyklos, kurią pasirašo direktorius ir vienas iš tėvų (globėjų, rūpintojų) (2 priedas).
4. Grupės formuojamos, jeigu susidaro ne mažesnė kaip 12 mokinių grupė. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, lankantis grupę, prilyginamas dviem tos grupės mokiniams.
5. Sudarant pailgintos dienos grupę pirmenybė teikiama:

8.1. mokiniams, kurių tėvai dirba visą darbo dieną ir dirbantiems kituose rajonuose;

8.2. mokiniams, kuriuos augina vienas iš tėvų (globėjų, rūpintojų) dirba visą dieną;

8.3. mokiniams iš daugiavaikių šeimų;

8.4. mokiniams, esantiems socialinės rizikos šeimų įskaitoje;

8.5. mokiniams, naujai atvykusiems iš kito rajono ar grįžusiems iš užsienio.

1. Grupių veikla vykdoma kiekvienais mokslo metais nuo rugsėjo mėnesio 2 d. iki mokslo metų pabaigos.
2. Grupių darbo laikas: derinamas su mokinių pamokų tvarkaraščiu.

**III SKYRIUS**

**GRUPĖS TIKSLAI, FUNKCIJOS, VEIKLOS ORGANIZAVIMAS**

1. Pailgintos dienos grupių tikslas – tėvų (globėjų, rūpintojų) pageidavimu teikti papildomą mokamą neformaliojo švietimo paslaugą; po pamokų organizuoti priešmokyklinės ugdymo grupės ir 1–4 klasių mokinių priežiūrą, užimtumą, teikti pagalbą mokiniams atliekant namų darbų užduotis, sudaryti sąlygas mokinių laisvalaikiui organizuoti ir neformaliajam švietimui vykdyti.
2. Pailgintos dienos grupių funkcijos:
   1. teikti pagalbą mokiniams, atliekant namų darbų užduotis;
   2. pagal galimybes sudaryti sąlygas mokinių saviraiškos poreikiams tenkinti;
   3. vykdyti kryptingą pažintinę, meninę, sportinę ir sveikatos stiprinimo veiklą, darbo veiklą mokyklos patalpose ir lauke;
   4. užtikrinti savalaikį mokinių nuvykimą į neformaliojo švietimo užsiėmimus mokykloje;
   5. saugoti mokinių fizinę, psichinę sveikatą;
   6. informuoti tėvus (globėjus, rūpintojus) apie mokinių savijautą, sveikatą, elgesį, veiklą pailgintos dienos grupėje.
3. Pailgintos dienos grupių veikla organizuojama vadovaujantis grupės veiklos programa, patvirtinta mokyklos direktoriaus.
4. Pailgintoje darbo dienos grupėje gali dirbti asmuo turintis aukštąjį arba aukštesnįjį (specialųjį vidurinį, įgytą iki 1995 m.) pedagoginį išsilavinimą ir įgijęs mokytojo kvalifikaciją.
5. Tėvai (globėjai, rūpintojai) mokinius aprūpina reikiamomis kanceliarinėmis, higienos ir kt. priemonėmis, reikalingoms komunikacinei, meninei, pažintinei veiklai, kūno kultūrai, poilsiui Grupėse organizuoti.
6. Grupės veikla ir mokinių lankomumas fiksuojamas veiklos dienyne.
7. Už grupės veiklą auklėtojas atsiskaito mokyklos direktoriui ir mokytojų tarybai.

**IV SKYRIUS**

**GRUPIŲ FINANSAVIMAS**

1. Už neformaliojo švietimo papildomas paslaugas grupėse vaikų tėvai (globėjai, rūpintojai) moka Jonavos rajono savivaldybės tarybos sprendimu nustatytą atlyginimą.
2. Atlyginimo dydis nemokamas už birželio mėnesio dienas, kai mokiniai grupes lanko visą mėnesį, liepos – rugpjūčio mėnesius.
3. Atlyginimas mažinamas 50 procentų, jeigu mokinio tėvai (globėjai, rūpintojai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą, pateikus patvirtinančius dokumentus.
4. Atlyginimas už grupėse teikiamas neformaliojo švietimo paslaugas skaičiuojamas už praėjusį mėnesį ir sumokamas iki kito mėnesio 25 dienos.
5. Grupę lankančių mokinių tėvų (globėjų, rūpintojų) įmokų už paslaugas pailgintos dienos grupėje apskaita tvarkoma teisės aktų nustatytą tvarka.

**V SKYRIUS**

**BAIGIAMOSIOS NUOSTATOS**

1. Pailgintos dienos grupės veiklos aprašas įsigalioja jį patvirtinus direktoriui.
2. Esant reikalui, aprašas gali būti keičiamas ar papildomas.
3. Pailgintos dienos grupės veiklos priežiūrą vykdo direktoriaus pavaduotojas ugdymui, atsakingas už neformalųjį mokinių švietimą.

\_\_\_\_\_\_\_\_\_\_\_\_\_\_\_\_\_\_\_\_